Public procurement notice: Contract Notice
Published: 2018-10-12
Buyer: Metsähallitus
Country: FI
Contract type: Services
Procedure: Open procedure
CPV classification: 72000000
Submission deadline: 2018-11-15
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Metsähallituksen tarkoituksena on hankkia Internet-karttapalvelun kehitystyö ja sen tuloksena syntyvän karttapalvelun käyttöpalvelu. Nykyisin käytössä oleva Retkikartta.fi-karttapalvelu uudistetaan kokonaan tässä hankkeessa (uudelleen hankinta).
Hankinta koostuu kahdesta (2): karttapalvelun toteutuksesta ja käyttöpalvelusta. Ensimmäinen osa on projekti, jossa toimittajalta hankitaan mm. karttapalvelun määrittelyyn, kehittämiseen, toteuttamiseen ja käyttöönottoon kuuluvat palvelut. Karttapalvelu toteutetaan toimittajan ylläpitämään ympäristöön. Kehitystyö tehdään ketterää ohjelmistokehitysmenetelmää käyttäen siten, että karttapalvelu täyttää vähintään tämän tarjouspyynnön liitteessä olevassa vaatimusmäärittelyssä kuvatut ehdottomat vaatimukset. Toinen osa on karttapalvelun käyttö-, ylläpito ja aineistopalvelu, jota tuotetaan jatkuvana palveluna toimittajan paikkatietopalvelimelta osaksi Metsähallituksen loppukäyttäjilleen tuottamia palveluita.
Retkikartta.fi on alun perin vuonna 2007 julkaistu Metsähallituksen Luontopalvelujen ja Eräpalvelujen tarjoama internet-karttapalvelu, joka uudistetaan kokonaan tässä hankkeessa (uudelleen hankinta). Karttapalvelu näyttää Metsähallituksen ja muutamien ulkopuolisten tiedontuottajien paikkatietoa maastokartan ja muiden taustakarttojen sekä ilmakuvien päällä. Retkikartta näyttää Metsähallituksen paikkatietoja, jotka poimitaan Metsähallituksen paikkatietojärjestelmästä. Näitä aineistoja ovat esim. suojelualueet ja retkeilykohteet, retkeilyn palveluvarustus ja retkeilyreitit sekä kalastus- ja metsästyskohteet. Ulkopuolista aineistoista merkittävin on kuntien tarjoamat retkeilyn palvelujen tiedot. Nämä ovat peräisin ns. Lipas-liikuntatietopankista.
Retkikartalla on pääasiassa kaksi (2) Metsähallituksen sisäistä hyödyntäjää: Luontopalvelujen ja Eräpalvelujen vastuualueet. Luontopalvelujen hoidossa olevat kansallispuistot, muut luonnonsuojelualueet ja retkeilykohteet kävijän palveluineen näytetään Retkikartassa. Retkikartta on myös liitetty osaksi näitä kohteita esille tuovaa Luontoon.fi-verkkopalvelua: yksittäisten retkikohteiden sivuilla on Retkikarttaan pohjautuva upotuskarttaversio osana sivuston sivusisältöä. Lisäksi kohteiden sivuilta on runsaasti linkkejä Retkikarttaan. Myös Metsähallituksen Eräpalvelut-vastuualueen tarjoamat metsästys- ja kalastuskohteet näytetään niin ikään Retkikartassa. Retkikartta-karttapalvelu on myös osa näitä kohteita esille tuovaa Eräluvat.fi-verkkopalvelua: Retkikarttaan pohjautuva upotuskarttaversio on upotettu osaksi Eräluvat.fi-verkkopalvelua tarjoten eri kohteiden tarkastelunäkymiä. Upotuskarttaversiota hyödynnetään myös osana yksittäisiä metsästys- ja kalastuskohteiden kohdesivuja näyttäen yksittäisen kohteen karttanäkymiä. Luontopalvelujen ja Eräpalvelujen lisäksi Retkikarttaa hyödyntää Metsähallituksen Metsätalous Oy, jonka monikäyttömetsät ja erilaiset ns. alue-ekologiset ja rajoitetun toiminnan kohteet näytetään karttapalvelussa.
Käyttöpalvelu- ja ylläpitosopimus astuu voimaan, kun sopijapuolet ovat allekirjoittaneet sopimuksen, mutta sitä sovelletaan vasta kun Karttapalvelu on otettu tuotantokäyttöön. Sopimus on voimassa neljä (4) vuotta ja jatkuu sen jälkeen automaattisesti vuoden kerrallaan, ellei jompikumpi sopimuksen osapuoli irtisano sitä sopimuksen irtisanomisehtojen mukaisesti.